SMERNICA STAROSTU OBCE
OBEC TOPOREC	
Číslo	

Smernica o používaní kamerového systému

Vypracoval	Nová smernica/dodatok	Ruší smernicu/dodatok	
Meno a priezvisko:

PhDr. Jozef Potanko			
Organizačný útvar/funkcia:

Obec Toporec /starosta 
	Platnosť:
15.05.2017	Účinnosť:
16.05.2017	
Podpis:

	Dátum:
15.05.2017	Počet strán:
1/7	

Obsah

Čl. 1 Predmet smernice
Čl. 2 Vymedzenie základných pojmov
Čl. 3 Identifikácia jednotlivých snímacích zariadení (kamier)
Čl. 4 Oprávnené osoby
Čl. 5 Poskytovanie osobných údajov z kamerového záznamu
Čl. 6 Povinnosť mlčanlivosti
Čl. 7 Likvidácia a ukladanie osobných údajov
Čl. 8 Čas obsluhy
Čl. 9 Kontrola

POUČENIE

PRÍLOHA ČÍSLO 1
PRÍLOHA ČÍSLO 2
PRĹOHA ČÍSLO 3
PRĹOHA ČÍSLO 4

Čl. 1 Predmet smernice
Táto smernica upravuje pravidlá a podmienky používania bezpečnostného kamerového systému (ďalej len kamerový systém) v Toporci, vymedzuje základné pojmy súvisiace s používaním systému, vymedzuje účel bezpečnostných pravidiel použitia kamerového systému.
Čl. 2 Vymedzenie základných pojmov
1.	kamerový systém: kamerový monitorovací systém je technické zariadenie – zabezpečovací systém v určených lokalitách slúžiace na monitorovanie vymedzeného priestoru.

2.	monitorovaný priestor: je časť verejne prístupných priestranstiev v určených lokalitách, ktoré sa nachádzajú v zornom poli optiky snímacieho zariadenia – automaticky alebo mechanicky ovládaných kamier, ktoré sú súčasťou kamerového systému.

3.	Priestor prístupný verejnosti: priestor, do ktorého možno voľne vstupovať a v ktorom sa možno voľne zdržiavať bez časového obmedzenia alebo vo vymedzenom čase, pričom iné obmedzenia, ak existujú a sú osobou splnené, nemajú vplyv na vstup a voľný pohyb osoby v tomto priestore alebo je to priestor, ktorý tak označuje osobitný zákon.

4.	osobný údaj: osobným údajom v prípade monitorovania verejných priestranstiev kamerovým systémom je pomocou kamery kamerového systému snímaný a zároveň v digitalizovanej podobe automaticky uchovávaný dynamický alebo statický videozáznam fyzickej osoby, ktorá vstúpila do monitorovaného priestoru. Za osobný údaj sa v tomto prípade považuje aj videozáznam dopravného prostriedku, hnuteľného a nehnuteľného majetku, ktorý sa nachádza v monitorovanom priestore, záznam, ktorého je možné využívať ako všeobecne použiteľný identifikátor dotknutej osoby. Osobný údaj je vyhotovený bez súhlasu dotknutej osoby.

5.	prevádzkovateľ kamerového systému:  prevádzkovateľom kamerového systému je obec Toporec.

6.	oprávnená osoba: oprávnenou osobou je fyzická osoba, ktorá je pred použitím kamerového systému poučená o právach a povinnostiach ustanovených zákonom č. 122/2013 Z. z. o ochrane osobných údajov, bola oboznámená s technickým zariadením a používaním kamerového systému v súlade so zákonom o ochrane osobných údajov, zároveň oprávnená osoba svojím podpisom potvrdila vykonanie poučenia a oboznámenia sa s vyššie uvedenými skutočnosťami.

7.	likvidácia osobných údajov: likvidáciou osobných údajov sa rozumie automatické odstraňovanie digitalizovaných dát ukladaných kamerovým systémom na internom záznamovom médiu, súčasťou ktorých sú aj osobné údaje bez zásahu oprávnenej osoby.
Čl. 3 Identifikácia jednotlivých snímacích zariadení (kamier)
1.)	Verejné priestranstvá snímané kamerovým systémom sú podľa § 15 ods. 7 zákona č. 122/2013 Z. z. o ochrane osobných údajov označené ako monitorované viditeľným nápisom „Priestor monitorovaný bezpečnostným kamerovým systémom“.

2.)	Umiestnenie kamerového systému je špecifikované v prílohe číslo 1.
Čl. 4 Oprávnené osoby
1.)	Oprávnené osoby, ktoré majú právo prichádzať do kontaktu s kamerovým monitorovacím systémom a zoznamovať sa s údajmi zaznamenanými týmto systémom sú špecifikované v prílohe číslo 2.

2.)	Obsluhu kamerového monitorovacieho systému sú oprávnené vykonávať len osoby špecifikované v prílohe číslo 3.

3.)	Zamestnanci, určení na obsluhu kamerového monitorovacieho systému, nesmú bez súhlasu priameho nadriadeného alebo jeho zástupcu prehrávať alebo nahrávať záznamy.

4.)	Oprávnené osoby musia byť zodpovednou osobou preukázateľne poučené o právach a povinnostiach stanovených zákonom NR SR č. 122/2013 Z. z. o ochrane osobných údajov (ďalej len „zákon NR SR č. 122/2013 Z. z.“) a o povinnosti mlčanlivosti o osobných údajoch, s ktorými prídu do styku a ktoré spracúvajú.

5.)	Poučené o mlčanlivosti musia byť aj iné fyzické osoby, ktoré v rámci svojej činnosti (napr. údržba a servis technických prostriedkov, upratovanie) prídu do kontaktu s kamerovým monitorovacím systémom.
Čl. 5 Poskytovanie osobných údajov z kamerového záznamu
1.)	Priestor prístupný zamestnancom a návštevníkom možno podľa § 15 ods. 7 zákona č. 122/2013 Z. z. o ochrane osobných údajov monitorovať pomocou videozáznamu alebo audiozáznamu len na účely verejného poriadku a bezpečnosti, ochrany majetku, odhaľovania kriminality alebo narušenia bezpečnosti.

2.)	Osobné údaje získané kamerovým systémom sa používajú na prevenciu kriminality pri vykonaní dôkazov v správnom konaní v prípadoch, kedy sú osobné údaje získané kamerovým systémom používané ako dôkazy v prebiehajúcom správnom konaní.

3.)	Vo veciach podozrení alebo konaní o priestupkoch a trestných činoch sa osobné údaje poskytujú príslušníkovi policajného zboru v čase výkonu služby, vykonávajúci objasňovanie, vyšetrovanie, preverovanie alebo operatívne šetrenie vo veci, ktorej sa kamerovým systémom získaný osobný údaj týka v súlade s ustanoveniami zákona 301/2005 Z. z. (Trestný poriadok).
Čl. 6 Povinnosť mlčanlivosti
1.)	Prevádzkovateľ a oprávnené osoby sú povinní zachovávať mlčanlivosť o osobných údajoch, ktoré získali pomocou obecného kamerového systému. Povinnosť mlčanlivosti zaniká, ak je to potrebné na plnenie úloh orgánov činných v trestnom konaní, správnom a priestupkovom konaní a právnych veciach. V takomto prípade povinnosť mlčanlivosti zaniká len vo vzťahu k uvedeným orgánom.

2.)	Oprávnená osoba získané osobné údaje nesmie využiť na iný účel, ako je stanovený v tejto smernici, nesmie ich poskytnúť, zverejniť a ani sprístupniť ďalšej osobe. Povinnosť mlčanlivosti platí aj pre iné osoby, ktoré v rámci svojej činnosti (údržby, opravy a servis) prichádzajú do styku s osobnými údajmi získanými kamerovým systémom. Povinnosť mlčanlivosti trvá aj po zániku funkcie oprávnenej osoby alebo po skončení jej pracovného pomeru.
Čl. 7 Likvidácia a ukladanie osobných údajov
1.)	Ak vyhotovený záznam nie je využitý na účely trestného konania alebo konania o priestupkoch, záznam sa automaticky zlikviduje programovou činnosťou systému podľa § 17 ods. 7 zákona č. 122/2013 Z. z. o ochrane osobných údajov, v lehote pätnásť dní odo dňa nasledujúceho po dni, v ktorom bol záznam vyhotovený.

2.)	Ukladaním osobných údajov sa rozumie kopírovanie digitalizovaných dát, súčasťou ktorých sú osobné údaje z interného záznamového média na externé záznamové médium. Osobné údaje získané z kamerového systému, u ktorých je dôvodný predpoklad, že budú použité ako dôkazy v priestupkovom, správnom prípadne trestnom konaní sa v digitalizovanej podobe ukladajú na externom médiu – nosiči.

3.)	Externý nosič musí byť označený príslušnou registratúrnou, resp. spisovou značkou udalosti alebo konania, v rámci ktorého bol dôkaz produkovaný, menom, priezviskom a funkciou oprávnenej osoby, ktorá uloženie vykonala, menom priezviskom a funkciou osoby, ktorá konanie vedie. Uloženie osobného údaja na externom nosiči musí byť zapísané v protokole uložených záznamov kamerového systému v nasledovnom rozsahu:

•	registratúrna značka konania, právna kvalifikácia skutku,
•	dátum a čas uloženia,
•	oprávnená osoba, ktorá uloženie vykonala,
•	dátum, doba trvania a časového rozsahu uloženia záznamu,
•	číslo kamery, z ktorej bol záznam vyhotovený.
Čl. 8 Čas obsluhy
1.)	Kamerový monitorovací systém je v činnosti nepretržite. Monitorované deje sú ukladané na záznamník. Zamestnanci, určení na obsluhu kamerového monitorovacieho systému, preveria pri nástupe na pracovnú zmenu zaznamenané deje (záznam) od skončenia poslednej predchádzajúcej pracovnej zmeny pri kamerovom monitorovacom systéme, či nedošlo k páchaniu trestnej činnosti. Následne budú sledovať aktuálne monitorované deje.
Čl. 9 Kontrola
1.)	Kontrolu používania a bezpečnosti kamerového monitorovacieho systému – kamery, monitora, záznamníka a externých nosičov bude vykonávať Správca aktíva poverený podľa čl. 4 Bezpečnostnej smernice.

2.)	Kontrola sa bude vykonávať minimálne raz za tri mesiace a z tejto kontroly sa vykoná zápis, ktorý bude obsahovať dátum kontroly, zistené nedostatky a dobu na ich odstránenie. Výsledky kontroly budú do 15 dní od jej vykonania predložené starostovi obce.

V Toporci dňa          				        ...................................
								       Starosta obce           

POUČENIE

............. ............, dátum narodenia: ............, číslo OP: ............, bytom ........................................., ako oprávnená osoba na používanie a nakladanie s kamerovým systémom obce Toporec, svojím podpisom potvrdzujem, že som bol(a) oboznámený(á) s technickým zariadením kamerového systému a spôsobom nakladania s ním a údajmi v ňom zaznamenaných. Bol(a) som poučený(á) a oboznámený(á) s mojimi právami a povinnosťami vyplývajúcimi zo zákona č. 122/2013 Z. z. v platnom znení a Smernice o používaní kamerového systému.

V Toporci dňa.............

	      ...................................

PRÍLOHA ČÍSLO 1
Umiestnenie kamier

Kamerový systém č. 1:  

PRÍLOHA ČÍSLO 2
Oprávnené osoby, ktoré majú právo prichádzať do kontaktu s kamerovým monitorovacím systémom a zoznamovať sa s údajmi zaznamenanými týmto systémom

•	Poverení zamestnanci

PRĹOHA ČÍSLO 3 
Obsluha kamerového systému

•	Poverení zamestnanci

PRĹOHA ČÍSLO 4
Preberací protokol

Žiadateľ - subjekt		
Žiadateľ – meno konkrétnej osoby		
Dátum žiadosti		
Záznam zo dňa		
Čas záznamu		
Dĺžka záznamu		
Dôvod sprístupnenia záznamu		
Meno, funkcia - kto záznam poskytol		
Meno, funkcia – komu bol záznam poskytnutý		
Podpis preberajúceho		

Záznam o odovzdaní vyplňuje ten, kto záznam poskytol. 

V Toporci dňa: 
							   	 	          __________________________
										Podpis